
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

РЕШЕНИЕ № ПН 54 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-1895/01.04.2026 год. и вх. №АО-1895-2/20.04.2026 год. на РИОСВ-Плевен


Р Е Ш И Х:

Съгласувам Горскостопанска програма за ПИ №44327.343.62, землище гр. Луковит, общ. Луковит, обл. Ловеч, попадащ в подотдел 3006 „ц“, съгласно Горскостопанския план на СЗДП ТП Държавно горско стопанство – Лесидрен, 2014 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0001014 “Карлуково”, за опазване на природни местообитания и на дивата флора и фауна и BG0000332 “Карлуковски карст”, за опазване на дивите птици.

Местоположение: 
ПИ №44327.343.62, землище гр. Луковит, общ. Луковит, обл. Ловеч, местност „УСОЕТО“ е с площ 8000 кв. м, трайно предназначение на територията: „Горска“ и начин на трайно ползване: „Широколистна гора“, съгласно Скица №15-405223-19.03.2026 г. на АГКК. 

Възложител: С Г С, ГР. ЛУКОВИТ, ОБЩИНА ЛУКОВИТ, ОБЛАСТ ЛОВЕЧ

Обща информация за Горскостопанската програма:
Горскостопанската програма предвижда в ПИ №44327.343.62, попадащ в подотдел 3006 „ц“, провеждане на гола сеч, с интензивност 100% за кгбр и мжд, в насаждение със състав: срлп, здб, цр, гбр, бл; произход изд.; възраст 70 г.; ср. височина: 17/16/16/16 м; ср. диаметър: 22/18/18/18 см; кгбр8, мжд2; произход: изд./сем.; възраст: 40/40 год.; пълнота: 0.8; ср. височина: 9/9 м; ср. диаметър: 10/10 см; бонитет: 4/4.
Извозът на дървесината ще се осъществи по съществуващи пътища.

1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-1895-1/08.04.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0001014 “Карлуково”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-329/31.03.2021 г. на МОСВ (обн. ДВ бр.53/25.06.2021 г.);
- BG0000332 “Карлуковски карст”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-788/29.10.2008 г. на МОСВ (обн. ДВ бр. 105/09.12.2008 г.).

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им.

5. Съгласуването на Горскостопанската програма се основава на следните 


МОТИВИ:


5.1. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Бръмбар рогач /Lucanus cervus/, Обикновен сечко /Cerambyx cerdo/, Буков сечко /Morimus funereus/), предмет на опазване в ЗЗ BG0001014 “Карлуково” и птици Бухал (Bubo bubo), Кoзодой (Caprimulgus europaeus), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Полубеловрата мухоловка (Ficedula semitorquata), предмет на опазване в ЗЗ BG0000332 “Карлуковски карст”, поради характера на предвидената сеч.
5.2. Не се очаква реализацията на Горскостопанската програма да доведе до фрагментация на местообитания или популации на видове животни – прилепи, птици и безгръбначни, предмет на опазване в ЗЗ BG0001014 “Карлуково” и BG0000332 “Карлуковски карст”, поради характера на предвидената сеч.
5.3. Не се очаква значително кумулативно въздействие по отношение на предмета и целите на опазване на ЗЗ BG0001014 “Карлуково” и BG0000332 “Карлуковски карст”, спрямо одобрените до момента планове и програми в тях.
5.4. Не се очаква генериране на шум и емисии във вид и количества, които да окажат значително безпокойство на видовете прилепи, птици и безгръбначни, предмет на опазване в ЗЗ BG0001014 “Карлуково” и BG0000332 “Карлуковски карст”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните



УСЛОВИЯ:

6.1. Да не се извършва сеч на дървета от видовете сребролистна липа, зимен дъб, цер, габър и благун, независимо от тяхното състояние.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.


При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

